Správa o výsledku hospodárenie TJ Slovan Halič za rok 2010

TJ hospodárila v roku 2010 s celkovým objemom finančných prostriedkov vo výške 12.937,81 EUR. 

V rozpočte Obecného úradu Halič pre rok 2010 bolo pre TJ Slovan Halič vyčlenených 8 tis. EUR. V skutočnosti celková dotácia bola vo výške 8.223,11 Eur. Mesačne bolo na účet TJ poukazovaná 1/12 plánovaných finančných prostriedkov, len v mesiaci november a december 2010 neboli finančné prostriedky poukázané TJ, ale bola uhradená faktúra pre SPP.

Najvyšší príjem bol z obecného úradu – 8.223,11 EUR (63,56 %). Sponzorské príspevky zaevidované v peňažnom denníku boli vo výške 2.630,00 EUR (20,33%). Príjem z členských príspevkov je vo výške 190,70 EUR, zo vstupného 204,00 EUR, z poplatkov za hosťovanie hráčov a prestupov 990,00 EUR, predaj Avie 199,99 EUR a príspevok určený pre financovanie „B“ mužstva je 500 EUR.

Najväčšou položkou na strane výdavkov sú odmeny rozhodcom a trénerom, vrátane odvedenej dane – 4.025,35 EUR, režijné náklady (voda, elektrika, plyn, telefón) vo výške 3.338,23 EUR. Na preplatenie cestovných nákladov a pohonné hmoty bolo použitých 1.321,97 EUR, za prestupy a hosťovanie hráčov bolo zaplatených 1.143,00 EUR ( o 153 EUR viac ako bol príjem), na odmeny pre hospodára a valcovanie ihriska bolo použitých 408,96 EUR, na nákup spotrebného materiálu (lopty, pracie prostriedky, vápno, cement, poštovné a bankové poplatky) bolo použitých 1.236,00 EUR a  na občerstvenie hráčov 856,21 EUR.

Stav na účte k 31.12.2010 bol  35,51 EUR, zostatok v pokladnici 6,85 EUR.

Mimo uvedených finančných prostriedkov obec pre TJ Slovan Halič formou nenávratného príspevku od Nadácie SLSP, a. s. získala finančné prostriedky vo výške 8.500 EUR. Tieto boli účelovo viazané na úpravu športového areálu.

Ku kontrole finančného hospodárenia TJ Slovan Halič bol predložený pokladničný denník, príjmové a výdavkové pokladničné doklady.  Denník je vedený v súlade so Zákonom o účtovníctve č. 431/2002 Z.Z.
Finančné prostriedky poukázané Obecným úradom Halič pre TJ Slovan Halič boli použité v súlade s VZN Obce Halič č. 5/2007 o poskytovaní dotácií a darov z rozpočtu Obce Halič. 

V Haliči, 28.01.2011

							   Ing. Edita Hujová
							hlavný kontrolór obce